Otrantski mučenici
Otrantski mučenici ili Antonio Primaldo i njegovi prijatelji mučenici naziv je za 813 stanovnika iz gradića Otranta koji su prema kršćanskoj predaji masakrirani nakon što je mjesto 14. kolovoza 1480. godine palo u ruke osmanskog admirala Gedika Ahmed-paše.

Kršćanska predaja 

Turska armada u 150 plovila sa 18.000 vojnika krenula je 28. srpnja 1480. godine pod zidine Otranta, gradića od 6000 stanovnika. Grad su branili vojnici i civili 15 dana te 11. kolovoza grad biva osvojen.

Osmanlije su tada sve starije od 15 godina ubili, a žene i djeca su odvedeni u ropstvo. Po ulasku je Gedik Ahmed-paša zapovjedio odricanje kršćanstva i prelazak na islam. Nakon što su oni to odbili, Ahmed-paša sa vojnicima ulazi u katedralu i pretvara je u konjušnicu. Nadbiskupu su odrubili glavu i nabili je na kolac te poubijali ostalo svećenstvo.

Među 800 stanovnika koji su preživjeli bio je i krojač Antonio Pezzulla "Primaldo". Svi su odvedeni na brežuljak Minervu, gdje su im odrubljene glave. Prvi je ubijen bio Antonio Primaldo. Iz Otranta je Turke nakon 13 mjeseci protjerala vojska kojoj je na čelu bio Alfonso II zajedno sa Matijom Korvinom.

Kanonizacija 
Godine 1539. biskup Antonio de Beccaris otvorio je kanonski proces njihove beatifikacije. 14. prosinca 1771. papa Klement XIV. priznao ih je kao blaženike.

Godine 1994. je priznat rad povijesne biskupske komisije od strane Kongregacije za pitanje svetaca. Časna sestra Francesce Levote je zagovarala 800 otrantskih blaženika da zagovaraju njezino ozdravljenje od raka. Papa Benedikt XVI. dana 20. prosinca 2012. odobrava dekret o čudu, a 11. veljače 2013. je objavljeno kako će otrantski mučenici biti proglašeni svecima.

Papa Franjo u je 12. svibnja 2013. na Trgu sv. Petra u Rimu predvodio misu kanonizacije 800 mučenika proglašenih blaženicima.

Povezano 
 Osmanska invazija Otranta
 Nostra Signora dei Turchi
 Kordopski mučenici

Izvori 

1480
Kršćanski mučenici
Sveci
Katoličanstvo u Italiji
Mučenici
Mučenici